ddrg/super_eurlex huggingface dataset:
RÅDETS AFGØRELSE

af 21. december 1999

om midlertidig anvendelse af et aftalememorandum mellem Det Europæiske Fællesskab og Den Arabiske Republik Egypten om handel med tekstilvarer

(2000/3/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger.

(1) Kommissionen har på Det Europæiske Fællesskabs vegne forhandlet om et aftalememorandum mellem Det Europæiske Fællesskab og Den Arabiske Republik Egypten om handel med tekstilvarer;

(2) dette aftalememorandum bør anvendes midlertidigt fra den 1. januar 2000 i afventning af afslutningen af procedurerne for dets indgåelse, forudsat at Den Arabiske Republik Egypten også anvender det midlertidigt -

TRUFFET FØLGENDE AFGØRELSE:

Eneste artikel

Aftalememorandummet mellem Det Europæiske Fællesskab og Den Arabiske Republik Egypten om handel med tekstilvarer anvendes midlertidigt fra den 1. januar 2000 i afventning af afslutningen af indgåelsen af procedurerne for dets indgåelse, forudsat at Den Arabiske Republik Egypten også anvender det midlertidigt(1).

Teksten til det paraferede aftalememorandum er knyttet til denne afgørelse.

Udfærdiget i Bruxelles, den 21. december 1999.

På Rådets vegne

T. HALONEN

Formand

(1) Den dato, fra hvilken aftalememorandummet anvendes midlertidigt, vil blive offentliggjort på foranledning af Rådets generalsekretariat i De Europæiske Fællesskabers Tidende, serie C.
RÅDETS AFGØRELSE

af 17. december 1999

om undertegnelse på Det Europæiske Fællesskabs vegne af aftalememorandummet mellem Det Europæiske Fællesskab og Vietnams regering om forebyggelse af svig i samhandelen med fodtøj og om tilladelse til dets foreløbige anvendelse

(2000/1/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) Kommissionen har på Det Europæiske Fællesskabs vegne ført forhandlinger om et aftalememorandum mellem Det Europæiske Fællesskab og Vietnams regering om forebyggelse af svig i samhandelen med fodtøj;

(2) aftalememorandummet blev paraferet den 4. august 1999;

(3) aftalememorandummet bør undertegnes på Fællesskabets vegne;

(4) det er nødvendigt, at aftalememorandummet anvendes foreløbigt fra den 1. januar 2000, forudsat gensidighed, indtil de relevante procedurer for den formelle indgåelse er afsluttet -

TRUFFET FØLGENDE AFGØRELSE:

Artikel 1

Aftalememorandummet mellem Det Europæiske Fællesskab og Vietnams regering om forebyggelse af svig i samhandelen med fodtøj undertegnes på Fællesskabets vegne med forbehold af dets indgåelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalememorandummet på Fællesskabets vegne.

Teksten til aftalememorandummet er knyttet til denne afgørelse.

Artikel 3

Aftalememorandummet anvendes foreløbigt fra den 1. januar 2000 forudsat gensidighed(1).

Udfærdiget i Bruxelles, den 17. december 1999.

På Rådets vegne

K. HEMILÄ

Formand

(1) Kommissionen offentliggør i De Europæiske Fællesskabers Tidende, C-udgaven, den dato fra hvilken aftalememorandummet anvendes i henhold til denne artikel.
RÅDETS AFGØRELSE

af 19. juli 1999

om indgåelse af aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1998/99

(2000/46/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) I henhold til artikel 1, stk. 2, i protokol 8 om AVS-sukker(1), der er knyttet som bilag til fjerde AVS-EF Lomé-konvention, og aftalen mellem Det Europæiske Økonomiske Fællesskab og Republikken Indien om rørsukker(2) finder gennemførelsen af nævnte protokol og aftale sted som led i forvaltningen af den fælles markedsordning for sukker;

(2) aftalerne i form af brevveksling mellem Fællesskabet og på den ene side de i protokollen nævnte stater og på den anden side Republikken Indien om garanterede priser for rørsukker i leveringsperioden 1998/99 bør godkendes -

TRUFFET FØLGENDE AFGØRELSE:

Artikel 1

Aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1998/99 godkendes herved på Fællesskabets vegne.

Teksterne til aftalerne er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne de i artikel 1 omhandlede aftaler med bindende virkning for Fællesskabet.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT L 229 af 17.8.1991, s. 216.

(2) EFT L 190 af 22.7.1975, s. 35.
KOMMISSIONENS BESLUTNING

af 18. januar 2000

om ændring af beslutning 96/627/EF om iværksættelse af artikel 2 i Rådets direktiv 77/311/EØF vedrørende støjniveauet i ørehøjde for førere af landbrugs- og skovbrugshjultraktorer

(meddelt under nummer K(1999) 3546)

(EØS-relevant tekst)

(2000/63/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/311/EØF af 29. marts 1977 om indbyrdes tilnærmelse af medlemsstaternes lovgivning om støjniveauet i ørehøjde for førere af landbrugs- og skovbrugshjultraktorer(1), senest ændret ved Europa-Parlamentets og Rådets direktiv 97/54/EF(2), særlig artikel 2, og

ud fra følgende betragtninger:

(1) For næsten alle traktorer uden førerhus er det teknisk umuligt at overholde overgangsperiodens udløbsdato som fastsat ved Kommissionens beslutning 96/627/EF(3); for disse køretøjer er det derfor nødvendigt at udskyde den dato for overgangsperiodens udløb, som er fastsat ved beslutning 96/627/EF;

(2) de i denne beslutning fastsatte foranstaltninger er i overensstemmelse med udtalelse fra Udvalget for Tilpasning til Den Tekniske Udvikling af direktiver, som tager sigte på at fjerne de tekniske hindringer for samhandelen inden for sektoren landbrugs- og skovbrugstraktorer -

VEDTAGET FØLGENDE BESLUTNING:

Artikel 1

Artikel 1 i beslutning 96/627/EF affattes således:

"Artikel 1

Overgangsperioden i artikel 2, stk. 2, i direktiv 77/311/EØF udløber:

- den 1. oktober 2001 for alle nye traktortyper

- den 1. oktober 2003 for alle fabriksnye traktorer."

Artikel 2

Medlemsstaterne vedtager de nødvendige bestemmelser for at efterkomme denne beslutning senest den 30. september 2001. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 18. januar 2000.

På Kommissionens vegne

Erkki LIIKANEN

Medlem af Kommissionen

(1) EFT L 105 af 28.4.1977, s. 1.

(2) EFT L 277 af 10.10.1997, s. 24.

(3) EFT L 282 af 1.11.1996, s. 72.
KOMMISSIONENS BESLUTNING

af 21. december 1999

om godkendelse af det af Portugal fremlagte program for overvågning af afrikansk svinepest

(meddelt under nummer K(1999) 4783)

(Kun den portugisiske udgave er autentisk)

(EØS-relevant tekst)

(2000/62/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved Rådets direktiv 92/118/EØF(2), særlig artikel 10, stk. 4, og

ud fra følgende betragtninger:

(1) Portugal blev ved Kommissionens beslutning 1999/789/EF(3) anmodet om at forelægge Kommissionen et program for overvågning af afrikansk svinepest i regionerne Alentejo og Algarve;

(2) det af Portugal forelagte program indeholder de supplerende foranstaltninger, der er nødvendige for at forhindre en spredning af afrikansk svinepest;

(3) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det program for overvågning af afrikansk svinepest, som Portugal har indsendt, godkendes.

Artikel 2

Portugal sætter de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning er rettet til Republikken Portugal.

Udfærdiget i Bruxelles, den 21. december 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 310 af 4.12.1999, s. 71.
KOMMISSIONENS BESLUTNING

af 29. december 1999

om visse bindende tariferingsoplysningers gyldighed

(meddelt under nummer K(1999) 5135)

(Kun den engelske udgave er autentisk)

(2000/41/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks(1), senest ændret ved forordning (EF) nr. 955/1999(2), særlig artikel 12, stk. 5, litra a) (iii), og artikel 249, stk. 4,

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(3), senest ændret ved forordning (EF) nr. 1662/1999(4), særlig artikel 9, og

ud fra følgende betragtninger:

(1) De bindende tariferingsoplysninger, der er anført i bilaget til denne beslutning, afviger fra andre bindende tariferingsoplysninger og vedrører tariferinger, som ikke er i overensstemmelse med de almindelige tariferingsbestemmelser vedrørende den kombinerede nomenklatur, der er fastsat i del I, afsnit I, litra A, i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(5), senest ændret ved forordning (EF) nr. 2626/1999(6);

(2) de pågældende bindende tariferingsoplysninger bør ikke længere være gyldige, og følgelig må de toldmyndigheder, der har meddelt dem, hurtigst muligt ophæve dem og samtidige underrette Kommissionen herom;

(3) i overensstemmelse med artikel 14, stk. 1, i forordning (EØF) nr. 2454/93 bør modtageren i givet fald have mulighed for i et bestemt tidsrum at påberåbe sig den bindende tariferingsoplysning, der således ophører med at være gyldig;

(4) de i denne beslutning fastsatte foranstaltninger er i overensstemmelse med udtalelse fra Toldkodeksudvalget -

VEDTAGET FØLGENDE BESLUTNING:

Artikel 1

De bindende tariferingsoplysninger, der er anført med referencer i første kolonne i skemaet i bilaget, og som de i anden kolonne anførte toldmyndigheder har meddelt, med angivelse af den tarifering, der er anført i tredje kolonne, bør ophæves hurtigst muligt og under alle omstændigheder senest enogtyvendedagen efter offentliggørelsen i De Europæiske Fællesskabers Tidende af denne beslutning.

Artikel 2

Denne beslutning er rettet til Irland og Det Forenede Kongerige Storbritannien og Nordirland.

Udfærdiget i Bruxelles, den 29. december 1999.

På Kommissionens vegne

Franz FISCHLER

Medlem af Kommissionen

(1) EFT L 302 af 19.10.1992, s. 1.

(2) EFT L 119 af 7.5.1999, s. 1.

(3) EFT L 253 af 11.10.1993, s. 1.

(4) EFT L 197 af 29.7.1999, s. 25.

(5) EFT L 256 af 7.9.1987, s. 1.

(6) EFT L 321 af 14.12.1999, s. 3.

BILAG

>TABELPOSITION>
RÅDETS AFGØRELSE

af 31. januar 2000

om beskikkelse af et britisk medlem af Regionsudvalget

(2000/110/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Pam Warhurst er trådt tilbage som britisk medlem, hvilket Rådet blev underrettet om den 25. maj 1999;

under henvisning til indstillingen fra den britiske regering -

TRUFFET FØLGENDE AFGØRELSE:

Eneste artikel

Muriel Mary Barker beskikkes som medlem af Regionsudvalget som efterfølger for Pam Warhurst for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 31. januar 2000.

På Rådets vegne

J. PINA MOURA

Formand

(1) EFT L 28 af 4.2.1998, s. 19.
RÅDETS AFGØRELSE

af 31. januar 2000

om udnævnelse af et medlem af Det Rådgivende Udvalg for Euratoms Forsyningsagentur

(2000/C 37/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved Diego Molina Oteros fratræden, der blev meddelt Rådet den 28. maj 1999;

denne ledige plads skal derfor besættes;

den spanske regering indstillede en kandidat den 28. maj 1999 -

TRUFFET FØLGENDE AFGØRELSE:

Eneste artikel

Enrique Valero Abad udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2001.

Udfærdiget i Bruxelles, den 31. januar 2000.

På Rådets vegne

J. PINA MOURA

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 186 af 2.7.1999, s. 1.
RÅDETS AFGØRELSE

af 31. januar 2000

om udnævnelse af et medlem af Det Rådgivende Udvalg for Euratoms Forsyningsagentur

(2000/C 37/04)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved Jean-François DEMALDENT fratræden, der blev meddelt Rådet den 8. juli 1999,

denne ledige plads skal derfor besættes;

den franske regering indstillede en kandidat den 8. juli 1999 -

TRUFFET FØLGENDE AFGØRELSE:

Eneste artikel

Thierry KNOCKAERT udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2001.

Udfærdiget i Bruxelles, den 31. januar 2000.

På Rådets vegne

J. PINA MOURA

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 186 af 2.7.1999, s. 1.
RÅDETS AFGØRELSE

af 24. januar 2000

om beskikkelse af et portugisisk medlem af og en portugisisk suppleant til Regionsudvalget

(2000/90/EF)

RÅDET FOR DEN EUROPÆISKE UNION HAR -

under henvisning til traktaten om Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet to pladser ledige i Regionsudvalget, efter at Joaquim Manuel Dos Santos Vairinhos er trådt tilbage som medlem, og José Carlos Zorrinho er trådt tilbage som suppleant, hvilket Rådet blev underrettet om henholdsvis den 22. juli og den 17. november 1999;

under henvisning til indstillingen fra den portugisiske regering -

TRUFFET FØLGENDE AFGØRELSE:

Eneste artikel

José Carlos Zorrinho beskikkes som medlem af Regionsudvalget som efterfølger for Joaquim Manuel Dos Santos Vairinhos og Manuel Lopes Ribeiro beskikkes som suppleant til dette udvalg for den resterende del af mandatperioden, dvs. indtil den 25. januar 2002.

Udfærdiget i Bruxelles, den 24. januar 2000.

På Rådets vegne

J. GAMA

Formand

(1) EFT L 28 af 4.2.1998, s. 19.
RÅDETS AFGØRELSE

af 17. december 1999

om indgåelse af aftalen mellem Det Europæiske Fællesskab og Kongeriget Cambodja om handel med tekstilvarer

(2000/65/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Det Europæiske Fællesskabs vegne forhandlet om en aftale mellem Det Europæiske Fællesskab og Kongeriget Cambodja om handel med tekstilvarer; aftalen paraferedes den 3. februar 1999;

(2) i henhold til afgørelse 1999/553/EF(1) er aftalen blevet anvendt midlertidigt fra 1. august 1999 i afventning af afslutningen af procedurerne for dens indgåelse;

(3) aftalen bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Kongeriget Cambodja om handel med tekstilvarer godkendes på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 17. december 1999.

På Rådets vegne

K. HEMILÄ

Formand

(1) EFT L 215 af 13.8.1999, s. 1.
RÅDETS AFGØRELSE

af 24. januar 2000

om ændring af afgørelse 76/228/EKSF vedrørende ydelse af dagpenge og godtgørelse af rejseomkostninger til medlemmerne af Det Europæiske Kul- og Stålfællesskabs rådgivende udvalg

(2000/99/EKSF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 18, og

ud fra følgende betragtninger:

(1) Satserne for de rejsedagpenge, der gælder for tjenesterejser, er tilpasset ved forordning EF/EKSF/Euratom nr. 620/1999(1);

(2) der er nødvendigt at tilpasse satserne for rejsedagpenge til medlemmerne af Det Europæiske Kul- og Stålfællesskabs rådgivende udvalg proportionelt hermed med henblik på at tage hensyn til stigningen i udgifter afholdt af medlemmerne af udvalget i forbindelse med rejser og ophold;

(3) afgørelse 76/228/EKSF(2) bør derfor ændres -

TRUFFET FØLGENDE AFGØRELSE:

Artikel 1

I artikel 2 af Rådets afgørelse 76/228/EKSF affattes stk. 1 således:

"1. Dagpengene andrager:

- 184,40 EUR pr. mødedag

- 143,95 EUR pr. rejsedag."

Artikel 2

Denne afgørelse træder i kraft dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 24. januar 2000.

På Rådets vegne

L. CAPOULAS SANTOS

Formand

(1) EFT L 78 af 24.3.1999, s. 1.

(2) EFT L 44 af 20.2.1976, s. 33. Denne afgørelse er senest ændret ved afgørelse 92/550/EKSF (EFT L 353 af 3.12.1992, s. 29).
KOMMISSIONENS BESLUTNING

af 1. februar 2000

om suspendering af godkendelsen af virksomheder i Slovenien, der producerer fersk kød, kødprodukter og vildtkød

(meddelt under nummer K(2000) 279)

(EØS-relevant tekst)

(2000/89/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 5,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(3), særlig artikel 22, og

ud fra følgende betragtninger:

(1) Kommissionen har efter resultaterne af et kontrolbesøg, som Levnedsmiddel- og Veterinærkontoret under Europa-Kommissionen har aflagt i Slovenien med henblik på kontrol af virksomheder, der producerer fersk kød, kødprodukter og vildtkød, og som viste, at der var alvorlige mangler i de godkendte virksomheder, vedtaget beslutning 1999/820/EF af 18. november 1999 om suspendering af godkendelsen af virksomheder i Slovenien, der producerer fersk kød, kødprodukter og vildtkød(4);

(2) formålet med den pågældende beslutning var at undgå at udsætte forbrugerne for fare; derfor fik de slovenske myndigheder en frist med henblik på fastsættelsen af foranstaltninger til snarest muligt at afhjælpe de pågældende mangler;

(3) foranstaltningerne i beslutningen måtte tages op til fornyet overvejelse som følge af resultaterne af et yderligere kontrolbesøg, som Levnedsmiddel- og Veterinærkontoret aflagde i Slovenien;

(4) Levnedsmiddel- og Veterinærkontoret har aflagt endnu et kontrolbesøg i Slovenien i virksomheder, der producerer fersk kød, kødprodukter og vildtkød, som viste, at situationen er blevet betydeligt forbedret; Levnedsmiddel- og Veterinærkontoret har på baggrund af dette kontrolbesøg foreslået, at beslutning 1999/820/EF ophæves;

(5) derfor bør beslutning 1999/820/EF ophæves;

(6) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 1999/820/EF ophæves.

Artikel 2

Medlemsstaterne ændrer de foranstaltninger, de anvender over for handelen, for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 1. februar 2000.

På Kommissionens vegne

David BYRNE

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 24 af 30.1.1998, s. 9.

(4) EFT L 318 af 11.12.1999, s. 31.